20/09/2019 | Administración LocalMunicipal
O Pino
Bases da convocatoria para a concesión de subvencións municipais destinadas a asociacións e entidades sen ánimo de lucro do termo municipal de O Pino

ANUNCIO BASES DA CONVOCATORIA PARA A CONCESIÓN DE SUBVENCIÓNS MUNICIPAIS, DESTINADAS A ASOCIACIÓNS E ENTIDADES SEN ÁNIMO DE LUCRO DO TERMO MUNICIPAL DE O PINO A Xunta de Goberno local deste Concello, na sesión celebrada o día 20 de agosto de 2019, acordou aprobar as “ Bases da convocatoria para a concesión de subvencións ás asociacións e entidades sen ánimo de lucro que desenvolvan accións no eido da cultura, deportes e patrimonio histórico no ano 2019”. Mediante o presente expónse ó público o contido destas bases iniciándose o prazo de presentación de solicitudes.1. OBXECTO DA CONVOCATORIA. A presente convocatoria ten por obxecto o establecemento de axudas económicas para colaborar na financiación de actividades/investimentos que os seus destinatarios realizen durante o ano 2019.2. ENTIDADES BENEFICIARIAS. Poderán optar a estas subvencións as entidades que estean debidamente constituídas e rexistradas conforme a lexislación de aplicación: – Escolas unitarias e CPI do Concello. – Entidades, sociedades ou asociacións culturais. – Entidades, sociedades ou asociacións deportivas. – ANPA Tamén poderán solicitar a subvención: – Igrexas parroquiais nas axudas para a conservación do patrimonio. Exceptúanse desta convocatoria aquelas subvencións que consten asignadas nominativamente no orzamento municipal e as que sexan obxecto de convocatoria específica así como as becas de universitarios e os convenios de transporte escolar.3. SOLICITUDES. As solicitudes dirixiranse ao Sr. Alcalde do Concello conforme ao modelo anexo I que irá acompañado da seguinte documentación: – Memoria na que se fará mención á identidade da entidade solicitante e ás persoas beneficiarias directa ou indirectamente pola axuda, orzamento detallado da inversión a realizar e calendario da mesma (anexo II). – Fotocopia compulsada dos estatutos polos que se rexe a entidade e se fose o caso acreditación da cualidade da representación que ostenta a persoa que asina a solicitude. – Fotocopia compulsada do CIF. – Conta bancaria onde desexe que se ingrese a subvención (anexo III). – Acreditación de estar ao corrente no cumprimento das súas obrigas tributarias e coa Seguridade Social, ou autorización para que a mesma sexa solicitada dende o Concello (anexo IV). – Declaración responsable de non estar incurso en ningunha das causas que determina o artigo 13.2.º da Lei Xeral de Subvencións 38/2003, do 17 de novembro (anexo V). – Declaración responsable de todas as axudas solicitadas ou obtidas para a mesma finalidade (anexo VI). 4. LUGAR E PRAZO DE SOLICITUDE. As solicitudes presentarase no Rexistro do Concello de O Pino, en horario de 9:00 a 14:00 horas, ou ben mediante algún dos procedimentos que regula a Lei 39/2015, do 1 de outubro, do procedemento administrativo común das Administracións Públicas (neste caso enviarase un fax ao Concello dentro do prazo de presentación). O prazo para presentar as solicitudes será ata o vindeiro 16 de outubro de 2019 ou dentro do prazo de prórroga que no seu caso habilite a Xunta de Goberno Local, en tanto os créditos dispoñibles permitan a reprodución das convocatorias.5. RESOLUCIÓN. A Xunta de Goberno Local resolverá as solicitudes presentadas tendo en conta as memorias achegadas, a importancia das actividades previstas e os límites dos créditos orzamentarios que ascende aos seguintes: 334.48000 = 20.000 € 341.48000 = 11.375 € 336.48000 = 12.000 € 231.48000 = 1.200 € Conforme as bases de execución do orzamento: a) Os beneficiarios quedan obrigados a facilitar canta información lles sexa requerida polo Consello de Contas. b) O Concello resérvase a posibilidade de revisión das subvencións concedidas pola alteración das condicións que se tiveron en conta para o seu outorgamento.6. XUSTIFICACIÓN DA SUBVENCIÓN E PRAZO. A efectos de xustificación da subvención concedida, será requisito necesario a presentación da Conta xustificativa segundo o modelo normalizado que se adxunta, nos termos do artigo 28 da Lei de Subvecións de Galicia 9/2007, e que en todo caso deberá conter: 1) Memoria de actuación con indicación das actividades realizadas, asinada pola persoa responsable (anexo VII). 2) Memoria económica xustificativa do custo segundo o Modelo de Conta Xustificativa de subvención asinada pola persoa responsable (anexo VII) que conterá: – Relación de todos os gastos realizados no proxecto subvencionado, con identificación da factura, importe e proveedor. – Relación detallada de todos os ingresos con que se financiou a actividade (incluíndo a subvención concedida) con indicación do seu importe e procedencia. – Declaracións segundo os puntos do modelo establecido e que se acompaña.3) Certificados de atoparse ao corrente coas obrigas tributarias e coa Seguridade Social (Certificados da AEAT, Consellería de Facenda e Seguridade Social). 4) Facturas orixinais ou fotocopia compulsada das mesmas, cos requisitos establecidos no R. D. 1496/2003. Como mínimo conterán: – Núm. de factura e indicación expresa de que se trata dunha factura, lugar e data de emisión. – Denominación social, NIF e domicilio de quen expide a factura e do destinatario/a. – Descrición e data de realización da operación. – Importe, desglose do IVE con indicación do tipo aplicable e total. Non se admitirán facturas no que se faga constar “IVE engadido”. – Recargos, descontos e retencións aplicables.5) Ademais nas facturas, deberá acreditarse o seu pagamento da seguinte forma: En todas as facturas deberá aparecer conxuntamene as seguintes indicacións: – “Pagado” ou “recibín”. – Data de pago. – Sinatura e identificación da mesma (DNI) ou nome completo de quen asina. – Selo da empresa. Cando a factura teña sido pagada mediante transferencia bancaria ou talón deberá aportarse extracto bancario que xustifique a transferencia ou ingreso na conta do beneficiario/a.6) No caso de gastos imputables á actividade, como nóminas ou porcentaxes de facturas, deberán acompañarse estas de informe onde se certifique a porcentaxe aplicable á actividade. Calquera outra documentación que sexa requirida pola Intervención municipal, en función das características especiais da subvención. O prazo para a xustificación será o 29 de novembro de 2019.7. REINTEGROS. Procederá o reintegro da subvención con esixencia do interese de demora dende o momento do pago nos casos que en calquera das seguintes situacións: – Incumprimento da finalidade obxecto da subvención. – Xustificación de forma insuficiente ou deficiente. – Obtención da subvención falseando ou ocultando as condicións necesarias para eso. – Non xustificar a publicidade do cofinanciamento polo Concello.8. PUBLICIDADE. Tanto na primeira convocatoria como nas sucesivas prórrogas que puidesen acordarse pola Xunta de Goberno Local serán obxecto de publicidade axeitada no BOP, no taboleiro de edictos do Concello e na páxina web (opino. gal). O Pino, 20 de agosto de 2019. O alcalde-presidente Asdo.: Manuel Taboada Vigo